অ্যানোমালি স্ক্যান থেকে গর্ভের সন্তান ছেলে না মেয়ে সেটা বোঝা সম্ভব হতে পারে। আপনি গর্ভের শিশু ছেলে না মেয়ে তা জানতে চাইলে অ্যানোমালি স্ক্যান করানোর ঠিক আগে আপনার আলট্রাসনোগ্রামের ডাক্তারকে জানান। কেননা আলট্রাসনোগ্রাম রিপোর্টে সবক্ষেত্রে শিশুর লিঙ্গ উল্লেখ করা থাকে না।  কিছু রিপোর্টে ছেলে শিশুর ক্ষেত্রে শিশুর gender/sex এর জায়গায় male অথবা XY লেখা থাকে। আর মেয়ে শিশুর ক্ষেত্রে female অথবা XX লেখা থাকে। নিজে রিপোর্ট বুঝতে না পারলে পরবর্তী চেকআপের সময়ে ডাক্তারকে আলট্রাসনোগ্রামের ফলাফল বুঝিয়ে দিতে অনুরোধ করতে পারেন। উল্লেখ্য, অনেকসময় শিশুর অবস্থানসহ বিভিন্ন কারণে আলট্রাসনোগ্রাফির সময়ে শিশুর লিঙ্গ বোঝা সম্ভব না-ও হতে পারে।